陳大科

陳大科（），字思進，號如岡，直隸揚州府通州人，民籍，明朝政治人物，官至兩廣總督。

生平 
應天府鄉試第一百三十一名。隆慶五年（1571年）辛未科進士。任河南府推官，丁父忧，服阕，復除紹興府推官，考满行取，丁母朱淑人憂。服除，萬曆十一年（1583年）八月選授吏科給事中，因岁旱，上陳“弭灾六事”。升礼科右，十三年七月与吏部主事邹观光为河南乡试考试官，以慈宁宫修成，十二月升通政司右参议，十六年七月升太僕寺少卿，十七年八月升太常寺少卿提督四夷馆，迁右通政，十八年六月升光禄寺卿，十九年七月升太常寺卿，疏救李献可等，又弹劾太监冯保，有直声。萬曆二十年（1592年）十月累官至都察院右副都御史、巡抚广西，二十二年十月升兵部右侍郎兼右副都御史，總督兩廣，以剿平峒贼升一级，定安南之乱有功，复赏金绮。叙府江平定獞猺功，赏如前。二十六年四月加右都御史銜，七月被南京刑部主事欧阳东凤弹劾，回籍听勘。二十八年九月令致仕，二十九年卒，年六十八。追叙海南平黎功，赠兵部尚书，赐祭葬。有文集二卷。

家族
曾祖父陳純德，贈通議大夫工部右侍郎兼都察院右僉督御史；祖父陳尚忠，累贈通議大夫工部右侍郎兼都察院右僉都御史；父陳堯，號梧岡，刑部左侍郎。母朱氏（封淑人）。重庆下。兄大震（监生）、陈大壮（知府）。弟大益、大乾、大器、大升。

参考文献
王錫爵《总督两广军务都察院右都御史兼兵部右侍郎贈兵部尚書如岡陳公墓誌銘》

D
南通人
明朝紹興府推官
明朝吏科給事中
明朝兩廣總督
明朝河南府推官
明朝禮科右給事中
明朝通政使司參議
明朝太僕寺少卿
明朝太常寺少卿
明朝光禄寺卿
明朝右通政
明朝太常寺卿
明朝广西巡抚
明朝兵部右侍郎
嘉靖三十七年戊午科舉人